**ՈՒՂԵՐՁ**

Հերթական ուսումնական տարին դարձավ պատմություն, և դպրոցական զանգի ղողանջները հնչում են վերջին անգամ բազմաթիվ աշակերտների համար։

Սիրելի՛ շրջանավարտներ, դուք ձեր հետքը թողեցիք դպրոցի կերտման ճանապարհին ու հիմա բռնում եք շարունակական կրթության մեկ այլ ուղի, որը կոչվում է հասուն կյանք։

Դժվարությունների ու ամենամեծ հաջողությունների կողքին միշտ հիշեք, թե ինչպիսին եք եղել մանկության ու դպրոցական տարիներին, հիշեք ձեզ ուժ տված ուսուցիչներին, ձեզ խորհուրդ տված տնօրեններին, ձեզ ձեռք մեկնած ընկերներին․ դուք այս ամենի արտացոլանքն եք լինելու։

Մաղթում եմ լուսավոր ու որակյալ կյանք բոլորիդ, առողջ եղեք ու դարձրեք մեր աշխարհն ավելի լավը։

Սիրելի՛ մանկավարժներ, յուրաքանչյուր  Վերջին զանգի օր պատմական է, ոչ մի օրը մյուսին նման չէ, սակայն նման են այն սերն ու գորովանքը, որով դուք ճանապարհում եք հերթական սերնդին։ Լիահույս եմ, որ այս աշակերտները դառնալու են արտասովոր գիտնականներ, տիեզերագնացներ, բժիշկներ, շինարարներ, խոհարարներ։ Ձեզ մաղթում եմ առողջություն, խաղաղություն ու նվաճումներ՝ ի նպաստ մեր համայնքի ու երկրի։

Թող տոնականությունն ու ժպիտներն անպակաս լինեն այսօր։

           Շնորհավոր Վերջին զանգի օր

Հարգանքով՝

Չարենցավան համայնքի ղեկավար Հակոբ Շահգալդյան